open-index/open-wikipedia-markdown huggingface dataset:
Goma

**Goma** is 'n stad in die ooste van die Demokratiese Republiek die Kongo aan die noordelike oewer van die Kivumeer net wes van die grens met Rwanda geleë. Die stad lê in die Groot Skeurvallei net suid van die aktiewe stratovulkaan Nyiragongo. Naby die stad is ook die wêreldbekende Virunga- Nasionale Park met die berggorilla's. Die belangrikste taal in die streek is Swahili en van die grootste etniese groepe is Hutu en Tutsi.

duimnael|links|Dans tydens die jaarlikse *Festival Amani* in Goma
Goma se onlangse geskiedenis word veral gekenmerk deur die vulkaan en die Rwandese volksmoord in 1994 wat tot die Eerste en Tweede Kongo-oorlog gelei het. In laat 2012 is die stad deur M23-beweging-rebelle verower en daarna weer deur die Kongolese Weermag oorgeneem. In Januarie 2025 het dieselfde rebellegroep, glo met Rwandese ondersteuning, die stad weer verower. Tydens die Slag om Goma het 14 Suid-Afrikaanse soldate, wat deel was van 'n internasionale vredesmag, gesneuwel. Dit het tot 'n diplomatieke krisis tussen Rwanda en Suid-Afrika gelei. Volgens internasionale waarnemers lê die oorlog se oorsprong in die streek se ryk hulpbronne.

## Verwysings 
## Eksterne skakels 
*
Rzeszów

**Rzeszów** [ˈʐɛʂuf] is die administratiewe hoofstad van die Suidoos-Poolse woiwodskap Subkarpate (*Podkarpackie*).

Rzeszów is 'n universiteitstad wat aan weerskante van die Wisłokrivier in die hartland van die Sandomierska-vallei, tussen Krakow en die Pools-Oekraïense grenspos naby Przemyśl en langs die internasionale snelweg E 40 en die spoorweglyn tussen Lviv (Lemberg) en Krakow geleë is. Die stad word deur 'n internasionale lughawe bedien.

Die stad se ekonomiese stand as belangrikste nywerheidsentrum in Suidoos-Pole word al dekades lank deur die vliegtuigbedryf bepaal. Daarnaas speel voedselverwerking en farmaseutiese nywerhede 'n beduidende rol. Die ligging naby die Poolse Woudkarpate-berggebied en 'n goed ontwikkelde toeristiese infrastruktuur met talle aantreklikhede maak van Rzeszów 'n gewilde reisbestemming.

## Bekende boorlinge 
* Anja Rubik (* 1983), foto- en loopplankmodel, aktivis, filantroop en sakevrou

## Bronnelys 
*
*
* Moshe Yaari-Wald (ed.), Sefer Zikkaron li-Kehillat Risha (Heb., some Yid. and Eng., 1967).
Anja Rubik

200px
**Anja Rubik**

**Poolse fotomodel**

----
**Geboortedatum en -plek**  
12 Junie 1983 in Rzeszów, Pole

----

**Grootte**
1,79 m

----

**Haarkleur**
Blond

----

**Oë**
Blou

----

**Kleremaat**
(VSA) 4; (EU) 36

----

**Webtuiste**
*anjarubik.com*

**Anja Rubik**, gebore as *Anna Helena Rubik*, is 'n Poolse foto- en loopplankmodel, aktivis, filantroop en sakevrou.

## Vroeë lewe 
Anja Rubik het Pole met haar gesin in 1988 verlaat en vervolgens in Griekeland, Kanada en Umtata, Suid-Afrika gebly. Sy het aanvanklik in Częstochowa, Pole skoolgegaan en haar modelloopbaan as leerder van 'n Britse hoërskool in Parys, Frankryk begin. Hier het sy net gedurende die skoolvakansies as model gewerk.

## Loopbaan 
Eers ná haar matriekeksamen het sy voltyds as model begin werk. Rubik het op die voorblaaie van 'n verskeidenheid internasionale glanstydskrifte verskyn, waaronder die Franse, Koreaanse, Latyn-Amerikaanse, Japanse, Spaanse, Australiese en Duitse uitgawes van *Vogue*, asook die Koreaanse en Franse uitgawes van *Numéro*, *Nylon* en *Elle*.

Sy het modelwerk vir modeontwerpers en -etikette soos Givenchy, Chloé, Christian Dior, Hermès, Valentino, Gucci, H&M, GAP, Lanvin, Balmain, Belstaff, Armani, Lacoste, DKNY, Barneys New York, Jimmy Choo, Estee Lauder, Roberto Cavalli en Chanel gedoen, en *haute couture*-mode van etikette soos Valentino, Chanel, Christian Lacroix en Elie Saab bekendgestel.

## Privaat lewe 
Ná 'n langdurige verhouding het Anja Rubik kort voor Kersfees 2010 in Wene, Oostenryk aan die Serwiese fotomodel Sasha Knezevic verloof geraak. Die paar het op 16 Julie 2011 op die Spaanse eiland Mallorca getrou en bly tans in New York Stad.
Bukavu

duimnael|links|Die Kivumeer vanuit Bukavu gesien

**Bukavu** (voorheen bekend as *Costermansville* in Frans en *Costermansstad* in Nederlands) is 'n stad in die ooste van die Demokratiese Republiek die Kongo.
duimnael|links|Kerk in Bukavu
Lendum

**Lendum** is ‘n plek in die Deense Noord-Jutlandstreek van die Hjørring-munisipaliteit. Dit het 936 inwoners.
Lødderup

**Lødderup** is ‘n plek in die Deense Noord-Jutlandstreek van die Morsø-munisipaliteit. Dit het 268 inwoners (2008).
Løgstør

**Løgstør** is ‘n plek en voormalige munisipaliteit in Denemarke.

## Voormalige munisipaliteit 
Die voormalige munisipaliteit het 'n oppervlak van 217,99 vierkante kilometer gehad. Daar het 10&nbsp;270 mense gewoon. Hiervan was 5&nbsp;209 mans en 5&nbsp;061 vroue (2005).

## Plek 
Løgstør het 4&nbsp;357 inwoners (2011) en daar is ‘n hawe by die Limfjord.
Løkken

**Løkken** is ‘n plek in die Deense Noord-Jutlandstreek aan die Noordsee. Dit het 1&nbsp;558 inwoners (2011). Dit is ‘n ou vissersplek, maar is vandag ‘n gewilde strandplek. In die somer kom sowat 50&nbsp;000 toeriste  in die somerhuisies, hotelle en kampeerterreine ontspan.
Løkken het tot 2007 tot die Løkken-Vrå-munisipaliteit behoort, maar daarna aan die Hjørringmunisipaliteit.
Lønstrup

**Lønstrup** is ‘n plek in die Deense Noord-Jutlandstreek van die Hjørring-munisipaliteit. Dit het 573 inwoners (2008).

## Sien ook 
*Mårupkerk
Patriargaat van Moskou

[duimnael|200px|Die Kerk van die Twaalf Apostels in die [Moskouse Kremlin, die kerk van die patriarge van Moskou.]]
Die Russies-Ortodokse **patriargaat van Moskou** het in 1589 ontstaan toe dit die Moskouse aartsbisdom vervang het. Die patriarg van Moskou is ook patriarg van die hele Rusland.

## Geskiedenis 
Die geskiedenis van die Russies-Ortodokse Kerk begin met die kerstening van Kiëf-Roes, wat algemeen beskou word as in 988, hoewel dit soms betwis word. In 1316 het die aartsbiskop van Kiëf sy setel na die stad Wladimir geskuif en in 1322 na Moskou. In 1589 is die aartsbiskopsetel verhef tot ’n patriargaat. Pieter die Grote het die patriargaat in 1721 afgeskaf en vervang met die Heiligste Regerende Sinode, en die patriarg van Moskou is weer ’n aartsbiskop of metropoliet genoem. Die patriargaat is in 1917 herstel en in 1925 weer afgeskaf deur die Sowjet-regering. Dit is in 1943 tydens die Tweede Wêreldoorlog vir oulaas herstel op inisiatief van Josef Stalin.

## Patriarge van Moskou en die hele Rusland 
### 1589-1721
duimnael|regs|120px|St. Job
duimnael|regs|120px|Patriarg Filaret
*1) Patriarg St. Job (1589-1605)
** Patriarg Ignatius (1605-1606; nie erken deur die Russies-Ortodokse Kerk)
*2) Patriarg St. Hermogenus (1606-1612)
**Vakant (1612-1619) 
*3) Patriarg Filaret (1619-1633)
*4) Patriarg Joasaf I (1634-1642) 
*5) Patriarg Josef (1642-1652)
*6) Patriarg Nikon (1652-1658)
**Pitirim van Kroetitsi (locum tenens; 1658-1667)
*7) Patriarg Joasaf II (1667-1672) 
*8) Patriarg Pitirim (1672-1673; voorheen van Kroetitsi) 
*9) Patriarg Joachim (1674-1690) 
*10) Patriarg Adriaan (1690-1700)
**Stefan Jaworski (locum tenens; 1700-1721)

### 1721-1917 
Heiligste Regerende Sinode

### 1917-hede 
duimnael|regs|120px|St. Tichon
*11) Patriarg St. Tichon (1917-1925) 
**Vakant (1925-1943)
***Aartsbiskop Pieter van Kroetitsi (locum tenens; 1925-1936 – de facto net tot 1926)
***Aartsbiskop Sergius van Nizjni Nowgorod (waarnemende locum tenens; 1926-1936)
***Aartsbiskop Sergius van Moskou en Kolomna (locum tenens; 1936-1943; voorheen waarnemende locum tenens en aartsbiskop van Nizjni Nowgorod)
*12) Patriarg Sergius (1943-1944; voorheen locum tenens en aartsbiskop van Moskou en Kolomna)
**Aartsbiskop Aleksi van Nowgorod en Leningrad (locum tenens; 1944-1945)
*13) Patriarg Aleksi I (1945-1970; voorheen locum tenens en aartsbiskop van Nowgorod en Leningrad)
**Aartsbiskop Pimen van Kroetitsi en Kolomna (locum tenens; 1970-1971) 
*14) Patriarg Pimen (1971-1990; voorheen locum tenens en aartsbiskop van Kroetitsi en Kolomna)
*15) Patriarg Aleksi II (1990-2008) 
**Aartsbiskop Kirill van Smolensk en Kaliningrad (locum tenens; 2008-2009)
*16) Patriarg Kirill (2009-hede; voorheen locum tenens en aartsbiskop van Smolensk en Kaliningrad)

## Sien ook 
*Russies-Ortodokse Kerk
Francois Hougaard

**Francois Hougaard** (gebore 6 April 1988) is 'n professionele Suid-Afrikaanse rugbyspeler. Hy speel hoofsaaklik as skrumskakel, maar het meer onlangs in 'n vleuel vir die Blou Bulle ontwikkel. Hy is in die Paarl in Suid-Afrika gebore en het op skool vir Paul Roos Gimnasium uitgedraf.

Sy eerste toer vir die Springbokke was na Frankryk, Italië, Ierland en Engeland in laat 2009 waar hy een toets teen Italië op 21 November 2009 en in twee toerwedstryde gespeel het. Sy span wen die Curriebeker in 2009 en die Superrugby-titel in 2011. Hy het tydens beide die eindstryde drieë vir sy span gedruk.

Tydens die 2011 Superrugbyseisoen het hy goed vertoon en as skrumskakel tydens Fourie du Preez se afwesigheid waargeneem, wat hom later 'n plek in die Springbokspan vir die 2011-wêreldbeker verseker het.

## Eksterne skakels 
* 
* 
* Francois Hougaard by itsrugby.co.uk
Mariager

**Mariager** is ’n plek en voormalige munisipaliteit in Denemarke.

## Voormalige munisipaliteit 
Die oppervlakte was 201,09 vierkante kilometer. Die plaas het 8 300 inwoners gehad met 4205 manne en 4095 vroue (2005).

Die munisipaliteit val sedert die herindeling van 2007 onder die nuutgevormde munisipaliteit Mariagerfjord.

## Plek 
Die plek Mariager het 2&nbsp;555 inwoners (2011) en lê aan die Mariager Fjord. Dit is in 15de eeu gestig en na Maria genoem.
Mou (Denemarke)

**Mou** (Denemarke) is ‘n plek in die Deense Noord-Jutlandstreek van die Aalborg-munisipaliteit. Dit het 1158 inwoners (2008).
Moseby

**Moseby** is ‘n plek in die Deense Noord-Jutlandstreek van die Jammerbugt-munisipaliteit. Dit het 622 inwoners (2008).
Nibe

**Nibe** is ‘n plek in Denemarke. Dit het 4 632 inwoners (2006). Jaarliks word die Nibe Festival hier gehou.
Nørager

**Nørager** is ’n plek en voormalige munisipaliteit in Denemarke.

## Voormalige munisipaliteit 
Die voormalige munisipaliteit se oppervlakte was 167,66 vierkante kilometer. Dit het 5&nbsp;565 inwoners gehad, 2&nbsp;880 mans en 2&nbsp;685 vroue (2005). Die munisipaliteit val sedert die herindeling van 2007 onder die nuutgevormde munisipaliteit Rebild.

## Plek 
Die plek Nørager het 1&nbsp;066 inwoners (2011).
Nørholm

**Nørholm** is ‘n plek in die Deense Noord-Jutlandstreek van die Aalborg-munisipaliteit. Dit het 241 inwoners (2008).
Nørresundby

**Nørresundby** is ‘n voorstad van Aalborg in Denemarke en het 21&nbsp;376 inwoners (2011). Vroeër was Nørresundby ‘n selfstandige stad, maar sedert 1970 val dit onder die Aalborg-munisipaliteit. Nørresundby word met die res van die stad deur die Limfjordstonnel verbind. Die grootste deel van Nørresundby bestaan uit woonbuurte en sakegebied, maar daar is ook ‘n kerk uit die 13de eeu. Daarby is ook die grootste geskiedkundige begraafplaas van Denemarke, Lindholm Høje, in Nørresundby geleë.
Nykøbing Mors

**Nykøbing Mors**  is ‘n plek in die Deense Noord-Jutlandstreek van die Morsømunisipaliteit. Dit het 9&nbsp;154 inwoners (2011).

Nykøbing Mors is die grootste plek op die eiland Mors in die Limfjord in die noordweste van Denemarke, in die Morsømunisipaliteit.

Die dorpie het 9 189 inwoners (2008). Die geskiedenis van Nykøbing Mors gaan terug tot 1299 toe dit staatsreg verkry het. Die belangrikste bestaansmiddel is die handeling van ware en vissery. Die klooster Dueholm speel ook ‘n belangrike rol in die geskiedenis van hierdie plek. Die grootste gedeelte van die Nykøbing Mors is rondom 1900 aangebou en het vanaf hierdie tydperk ‘n meer nywerheidskarakter begin kry.

Dit is hier in Nykøbing Mors waar daar in 1899 die Deens-Noorse skrywer Aksel Sandemose gebore word. Die ervaring wat hy hier in Nykøbing Mors opgedoen het sou hy in sy later werke aanwend.
Øster Hurup

**Øster Hurup** is ‘n plek in die Deense Noord-Jutlandstreek van die Mariagerfjordmunisipaliteit. Dit het 749 inwoners (2011).

Dit is ‘n gewilde vakansieplek en in die somer kom duisende toeriste hierheen. Dit is aan die Oos-Jutland geleë, by Kattegat en is nie ver van die Mariagerfjord nie. Die kilometerslange wit sandstrand het lae duine.
Finderup

**Finderup** is ’n plek in die Deense Midde-Jutlandstreek in die Viborg-munisipaliteit.  Daar bly 200 inwoners (2008).
Feldborg

**Feldborg** is ’n plek in die Deense Midde-Jutlandstreek in die Herning-munisipaliteit.  Daar bly 563 inwoners.
Aabyro

**Aabyro** is ‘n dorp in  die Jammerbugt-munisipaliteit, en voormalige setel van die  Aabybro-munisipaliteit in die voormalige Hjørring-distrik en Noord-Jutland-distrik. Vanaf 2007 is dit egter die hoofkwartier van die Jammerbugt-munisipaliteit in Denemarke. 

## Voormalige munisipaliteit 
Die oppervlakte van die Aabybro-munisipaliteit was 170,88 vierkante kilometer, bestaande uit 11&nbsp;388 inwoners, waarvan 5&nbsp;686 mans en 5&nbsp;702 vrouens was (2005). Die munisipaliteit het die eilande in Limfjord ingesluit. 

## Plek 
Aabybro het 5&nbsp;382 inwoners (2011). In 1953 was die bevolkingstal nog 1&nbsp;188.
Standbeeld

duimnael|Manneken Pis
[duimnael|*Perseus met die hoof van Medusa*, [Benvenuto Cellini]]

'n **Standbeeld** is 'n beeld ter ere van, of ter nagedagtenis aan, iets of iemand wat in die openbaar opgerig word. Standbeelde kan van natuursteen, brons, hout of ander materiale gemaak word. Dit word dikwels op 'n voetstuk gemonteer. Historiese of belangrike figure word meestal in 'n standbeeld verewig. Belangrike gebeurtenisse word ook soms in 'n standbeeld vasgevang om dit te laat bly voortleef.

## Voorbeelde 
* Krugerstandbeeld, standbeeld van Paul Kruger in Pretoria.

## Sien ook 
* Borsbeeld
Gjesing (Norddjurs)

**Gjesing (Norddjurs)** is ’n plek in die Deense Midde-Jutlandstreek in die Norddjurs-munisipaliteit.  Daar bly 369 inwoners (2008).
Gjerrild

duimnael|links|200px|'n Kerk
duimnael|links|200px|'n Huis

**Gjerrild** is ’n plek in die Deense Midde-Jutlandstreek in die Norddjurs-munisipaliteit.  Daar bly 500 inwoners (2008).
Østerby

**Østerby** is ‘n plek in die Deense Noord-Jutlandstreek van die Jammerbugt-munisipaliteit. Dit het 379 inwoners (2008).
Mbandaka

**Mbandaka** (voorheen bekend as *Coquilhatville/Coquilhatstad*) is 'n stad in die noord-weste van die Demokratiese Republiek die Kongo.
Verjaarsdag

duimnael|'n Verjaarsdagkoek met kersies.
duimnael|Kinders vier 'n verjaarsdag saam met maatjies.

‘n **Verjaarsdag** of **verjaardag** is die dag waarop ‘n mens sy of haar geboorte vier. Dit het betrekking op mense, maar die viering van ‘n verjaarsdag kan ook betrekking hê op byvoorbeeld troeteldiere, of die stig van ‘n besigheid of vereniging. 

In baie lande, ook in Suid-Afrika, stem die verjaarsdag ooreen met die geboortedag. 
Wie op   gebore is vier sy of haar verjaarsdag vanjaar op *  *.

In sommige lande of kulture word die verjaardag nie op die geboortedag gevier nie, maar op die naamdag, die dag van die heilige na wie jy vernoem is.
Lukas Papadimos

**Lukas Papadimos** (Grieks: Λουκάς Παπαδήμος, Engelse transkripsie: *Lucas Papademos*; * 11 Oktober 1947 in Athene, Griekeland) is 'n Griekse ekonoom en voormalige visepresident van die Europese Sentrale Bank. Hy het tussen 10 November 2011 en 16 Mei 2012 die amp van eerste minister en leier van die Griekse oorgangsregering beklee.

## Eksterne skakels
Netnou hoor die kinders

***Netnou hoor die kinders*** is 'n Afrikaanse rolprent wat in 1977 uitgereik is. Franz Marx was die regisseur en vervaardiger. Dit is die laaste fliek waarin Gé Korsten verskyn het.

## Genre 
Die rolprent is 'n gruwelrolprent. Dit dra 'n ouderdomsperk van 13-jaar. Ouerleiding word aanbeveel.

## Hoofrolspelers 
* Rika Sennett
* Magda Beukes
* Wilna Snyman
* Hermien Dommisse
* Helena Spring as Karlien
* Gé Korsten as Marcel
en andere.

## Storielyn 
Karlien en haar pa, Marcel beplan ‘n skynmoord op hom om die reaksie van die res van die familie te toets. Op 'n onweersnag knip Karlien die foonlyne, sluit die hekke en begin met die uitvoering van die plan. Die skynmoord is so realisties dat almal dit aanvaar. Skielik sak vrees op die sewe vroue in die moordhuis toe. Elkeen weet dat sy nie skuldig is nie, maar aanvaar dat een van die ander vroue die moordenares is.

## Sien ook 
* Lys van Afrikaanse rolprente
Hampen

**Hampen** is ’n plek in die Deense Midde-Jutlandstreek in die Ikast-Brandemunisipaliteit.  Daar bly 351 inwoners (2008).
Oberhavel

**Oberhavel** (amptelik: *Landkreis Oberhavel*) is 'n administratiewe distrik in die noorde van die Duitse deelstaat Brandenburg. Dit grens in die noorde aan die Mecklenburg-Voorpommerse distrik Mecklenburgische Seenplatte, in die ooste aan die distrikte Uckermark en Barnim, in die suide aan die deelstaat Berlyn en die distrik Havelland en in die weste aan die distrik Ostprignitz-Ruppin. Die administratiewe setel is Oranienburg.

Die distrik Oberhavel staan sedert sy stigting op 6 Desember 1993 in die spanningsveld tussen die besige metropool Berlyn en die landelike idille van Brandenburg, sy gesofistikeerde tegnologie- en nywerheidsbedrywe en sy ongerepte natuurlandskap. Vandag is Oberhavel met sy uitstekende infrastruktuur een van die ekonomies belangrikste streke in die ooste van Duitsland wat ook by toeriste steeds meer gewild raak.
Oostelikes Eagles rugbyklub

Die **Oostelikes/Eagles Rugbyklub** is 'n rugbyklub in Pretoria-Oos, Gauteng, Suid-Afrika.

## Geskiedenis 
*Berea Park Rugbyklub*, wat reeds 120 jaar bestaan het, en op daardie stadium een van die oudste rugbyklubs in Pretoria was, het in 2008 na die Hoërskool Wilgers in die Ooste van Pretoria verskuif om met 'n voornemende nuwe klub *Eastern Scorpions* saam te smelt. Na die samesmelting en naamsverandering het die klub as *Eastern Berea Rugbyklub* bekend gestaan en in die Reserweliga Kompetisies van die Blou Bulle Rugby Unie deelgeneem.

Gedurende Maart 2009 is die klub se naam verander na *Oostelikes/Eagles Rugbyklub* omrede die klub in die Oostelike voorstede van Pretoria / Tswhane geleë is. 

Oostelikes/Eagles Rugbyklub het in Julie 2010 gekwalifiseer om aan die Eersteliga Kompetisie deel te neem vanweë hul goeie prestasies en het gedurende die 2011-seisoen die Eersteliga Kompetisie met sy 1st, 2de,3d en onder 21 en Presidentsliga se 3de spanne gewen.

Oostelikes Eagles rugbyklub is gepromoveer na die Carlton liga vanaf 2012 en is sover bekend die klub wat die vinnigste tot die Carlton liga as n Reserwe Klub gevorder het.

Oostelike Eagles speel gedurende 2012 in Carlton Liga en verloor Teen Tukkies beide keer met meer as 100 punte.

Eagles verloor  beide keer teen TUT met 1 Punt danksy die skopskoen van James Watt.

Eagles wen Silver Valke naelskraap met 15 14 in die 2d rondte.

Die laaste wedstryd teen Harlequins word oortuigend gewèn met 19 spelers van die vorige seisoen.

Willem Strauss neem die leisels oor by die Spogklub aan die einde van 2012.

2013 
Eagles spog met verskeie aanwinste gedurende die seisoen en draai die Carlton Liga op sy kop.

Eagles wen Centurion in n naelbyt Semi Finaal en maak weereens geskiedenis om te kwalifiseer vir die Carlton Beker Finaal op Loftus B teen die ster belaaide Tukkie Span wat die finaal wen met 42 14.

Gedurende 2015 skuif Eagles na Tyger Poort Laerskool en ongelukkig werk die nuwe Speelveld nie vir die Klub uit nie en moes Eagles sy deure sluit in 2016.

Johan Beukes

## Eksterne skakels 
* Die klub se Facebook-blad
Magda Beukes

**Magda Beukes** is 'n Suid-Afrikaanse aktrise wat bekend is vir haar rolle in Afrikaanse rolprente en TV-sepies. Sy het twee Rapport Oscars ontvang, asook 'n Artes-prys vir haar spel as Gina Ekdal in Stephan Bouwer se TV-produksie van Henrik Ibsen se *Die wilde eend*.

Beukes het as 'n toneelspeler by die eertydse Truk aangesluit en daarna vryskutwerk gedoen. Sy het reeds as student aan die Universiteit van Pretoria die rol van Yvette teenoor Anna Neethling-Pohl in die titelrol van Bertolt Brecht se *Moeder Courage* vertolk (vertaal deur Fred Steyn, onder regie van Hannes Horne). Sy het ook verskeie eenvrouvertonings geskryf en vervaardig.

In 1982 verruil sy die vermaaklikheidsbedryf om opheffingswerk in Mosselbaai te doen, waar sy 'n dramagroep onder tieners op die been bring. Daarna het sy haar toegespits op televisie-optredes, onder andere in die rol van Kleintjie Smit in *Amalia I* en *II*, en kleiner rolle teenoor Eckardt Rabe en Brümilda van Rensburg in Egoli, asook in *Scandal*. Haar huidige rol is as Marina Verwey in Binnelanders.

## Filmografie 
Enkele van die rolprente waarin sy opgetree het:
* Beloftes van Môre, 1981
* 'n Plekkie in die son, 1979
* Dit was Aand en dit was Môre, 1978
* ’n Seder val in Waterkloof, 1978
* Netnou hoor die kinders, 1977
* ’n Beeld vir Jeannie, 1976

TV-optredes:
* Amalia I en II (KykNET)
* Egoli (M-Net, KykNET)
* Scandal
* Binnelanders (KykNET)

## Verwysings
Indianapolis

**Indianapolis** (uitgespreek /ˌɪndiəˈnæpɵlɨs/, Grieks vir "Indiana-stad", dikwels afgekort tot *Indy*) is die hoofstad van die Amerikaanse deelstaat Indiana. Volgens die 2011-sensus het Indianapolis 'n bevolking van 839&nbsp;489 gehad en is dus die deelstaat se grootste stad.
Dimona

**Dimona**, Hebreeus: דימונה , Arabies: ديمونة , is 'n stad in suidelike Israel. In 2007 het die nedersetting 'n bevolking van 33&nbsp;600 gehad.

Israel se enigste kernkragsentrale lê 13 km suidoostelik van Dimona.

500px|links|duimnael|Kernkragsentrale by Dimona
Białystok

**Białystok**  is 'n Poolse stad en die hoofstad van die woiwodskap Podlachië. Dit het 295&nbsp;401 inwoners in 2014 gehad.

## Kultuur 
duimnael|links|Die Branicki-paleis se tuinfasade
[duimnael|links|[Stadion Miejski (Białystok)|Stadion Miejski in Białystok]]
Pole se grootste operafees, die Białystok-operafees, vind in die stad plaas.

## Sport 
### Sokker 
* Jagiellonia Białystok – Ekstraklasa
* KS Włókniarz Białystok – 4. liga
* Hetman Białystok – 4. liga
* KKS Piast Białystok – 5. liga

### Vlugbal 
* AZS Białystok – PlusLiga Kobiet

### Amerikaanse voetbal 
* Lowlanders Białystok – PLFA I

## Eksterne skakels 
* Amptelike webwerf
*
Fox Island School

duimnael|regs|300px|Foto van die skool.

Die **Fox Island School** is 'n voormalige openbare skool in Fox Island, Washington. Op 15 Julie 1987 het die *Nasionale Register van Historiese Plekke* (NRHP) die gebou onder die verwysingsnommer 87.001.167 as 'n historiese gebou gelys.

## Geskiedenis 
Die skool is in 1934 gebou met die steun van die *Works Progress Administration*.
Tussen 1943 en 1948 het die aantal klasse gewissel, en daar was tye wat slegs een klas aangebied is.
Die *Fox Island School District # 337* is in 1959 in die *Peninsula School District # 401* geïntegreer en die *Fox Island School* is in 1961 gesluit.

## Literatuur 
*  Fox Island - A History by G. L. Miller; LCCN 93-072018

## Webwerf 
*  Nichols Community Center op die webwerf van FICRA 

## Verwysings
Heinrich Bullinger

**Heinrich Bullinger** (* 18 Julie 1504 in Bremgarten, kanton Aargau; † 17 September 1575 in Zürich) was 'n Switserse kerkhervormer en het 44 jaar lank as *antistes*  (kerkleier) van die Gereformeerde Kerk in Zürich gefungeer.

Bullinger was een van die leidende 16de eeuse Protestantse teoloë wat sy geloofsoortuiging sonder kompromie geleef het. So het hy teenoor die wêreldrike Raad van die Stad Zürich steeds die reg van predikante verdedig om enige politieke saak vanuit die geloofstandpunt te beoordeel. Ethelbert William Bullinger (1837-1913), 'n leidende teoloog van Amerikaanse Anglikaanse Protestantisme en redakteur van die *Companion Bible*, is 'n regstreekse nakomeling van Heinrich Bullinger.

## Verwysings
Kanton Aargau

**Aargau** is 'n kanton in noordelike Switserland met sowat 600 duisend inwoners. 85,7% van die inwoners praat Duits as moedertaal. Ongeveer 50% is gereformeerd en 50% katoliek. Die hoofstad is Aarau.

## Distrikte 
Aargau is onderverdeel in 11 distrikte:
* Aarau
* Baden
* Bremgarten
* Brugg
* Kulm
* Laufenburg
* Lenzburg
* Muri
* Rheinfelden
* Zofingen
* Zurzach

## Verwysings 
## Eksterne skakels 
*  Amptelike webwerf
Bojarinja Morozowa

[duimnael|250px|’n Deel van die skildery [:Lêer:Surikov morozova.jpg|*Bojarinja Morozowa* van Wasili Soerikof, wat Feodosija se arrestasie deur die Russiese regering in 1671 uitbeeld. Sy hou twee vingers in die lug vir die kruisteken van die Ougelowiges, wat deur patriarg Nikon vervang is deur ’n teken met drie vingers.]]

**Feodosija Prokofjewna Morozowa** (Russies: Феодосия Прокофьевна Морозова; 1632-1675) was een van die belangrikste lede van die Russiese Ougelowiges. 

Sy word as die dogter van Prokofi Fjodorowitsj Sokownin gebore en trou op 17-jarige ouderdom met die bojaar Gleb Morozof, ’n broer van Boris Morozof, die voog van tsaar Aleksei van Rusland. Nadat haar eggenoot in 1662 op ’n jong leeftyd gesterf het, kry sy ’n hoë posisie aan die Russiese hof.

In die tyd van die skeuring (*raskol*) in die Russies-Ortodokse Kerk sluit Feodosija, wie se biegvader die invloedryke aartspriester Awwakoem Petrof is, aan by die teenstanders van die kerkhervormings en word in die geheim ’n non met die naam Feodora. Sy speel ’n belangrike rol daarin om haar suster, prinses Jewdokija Oeroesowa, te oorreed om by die teenstanders van die hervormings aan te sluit.

Bojarinja Morozowa is diep gelowig en nadat sy ’n non geword het, wil sy nie meer haar verpligtinge aan die hof vervul nie, veral omdat die tsaar die kerkhervormings steun. Sy haal haar die woede van tsaar Aleksei op die hals wat haar op verskeie geleenthede probeer oorreed om die hervormings te aanvaar. Hy laat haar uiteindelik arresteer en in kettings uit die Moskouse Kremlin sleep.

Na haar arrestasie word sy en haar suster Jewdokija gemartel en op verskillende plekke aangehou. Hulle word daarna in ’n ondergrondse gevangenis in Borofsk, 180&nbsp;kilometer suid van Moskou, aangehou waar albei uitgehonger word totdat hulle sterf. Feodosija is op 1 Desember 1675 dood. Baie Ougelowiges vereer haar en haar suster as martelare vir die ou geloof.

## Sien ook 
*Ougelowiges
*Awwakoem Petrof
Brooklyn

**Brooklyn** kan na een van die volgende verwys:

* Brooklyn, 'n voorstad van Pretoria in Suid-Afrika.
* Brooklyn, 'n voorstad in Kaapstad in Suid-Afrika.
* Brooklyn, een van die vyf stadsdele van New York Stad in die VSA.
* Brooklyn-brug, 'n hangbrug en landsbaken in New York Stad.
Jaco du Plessis

**Jaco du Plessis** of **Jay** soos hy bekend staan, is 'n Afrikaanse sanger. Hy is op 11 September 1977 gebore in Sasolburg en het gematrikuleer aan Hoërskool Aliwal-Noord. Na skool het hy by die lugmag aangesluit en was ook deel van die Kannaries-sanggroep. Hierna het hy musiekteater betree en was in verskeie verhoogproduksies betrokke. Hy en sy vrou het vier seuns, Aiden, Samuel, Luka en Jamie. 

In 2001 wen hy die ATKV Crescendo-kompetisie saam met Joe Niemand. Die album wat hieruit volg is vir twee GMT-toekennings benoem, waarvan hulle die toekenning vir *Beste Pop Album* ontvang het. Hy was ook deel van die seun-sanggroep Eden gewees, waarna hy 'n solo sangloopbaan begin het. Sy debuut soloalbum, *SOLO*, het reeds platinumstatus verbygesteek en is bekroon met twee Huisgenoot Tempo-toekennings: *Beste Pop Album* en *Liedjie van die Jaar* vir *Melanie* asook twee SAMA-nominasies.

## Diskografie 
* *Point of No Return* (2003) (met Eden)
* *Eden* (2006) (met Eden)
* *Knieë Lam* (2008) (met Eden)
* *Dekade* (2009) (met Eden)
* *Solo* (2010)
* *Bonnie en Clyde* (2012) (met Lianie May)
* *#Dis Hoe Ons Rol* (2013)
* *Nooit Oud Raak Nie* (2014) (met Eden)
* *Vir Liefde* (2016) (met Lianie May)
* *So Lank Sal Ek Jou Liefhê* (2017)

## Filmografie 
* *Platteland* (2011)

## Televisie 
Jay en sy gesin was deel van realiteitsreeks, Jay & die Boys, waarin sy vrou, Mia, hom en sy vier seuns uitgedaag het om doen-dit-self-take in en om die huis aan te pak. 

## Sien ook 
*Suid-Afrikaanse musici
*Afrikaanse musiek

## Verwysings 
## Eksterne skakels 
* https://www.instagram.com/jay_du_plessis/?hl=en
* https://www.facebook.com/pg/Jay.Band.Official/about/?ref=page_internal
Teralfene, België

**Teralfene** is 'n dorp en munisipale wyk wat deel uitmaak van die Belgiese munisipaliteit Affligem in die weste van die Vlaamse provinsie Vlaams-Brabant.
Kransduif

Die **kransduif** (*Columba guinea*) is 'n duif wat in groot dele van Afrika suid van die Sahara voorkom. Die kransduif het in groot getalle van sy oorspronklike habitat van steil kranse en berge na die dorpe en stede beweeg waar hy saam met die wildeposduif woon. Daar word vermoed dat die twee genera soms kruisteel. Daar heers onsekerheid oor die redes vir hul habitatuitbreiding na die stede, maar die hoë toringgeboue verskaf genoeg hoekies en lysies vir nesmaak en kom ruweg met die rotswande van hul natuurlike omgewing ooreen.

## Voorkoms 
[duimnael|links|Nabyskoot van die kop, te [Wildernis, Wes-Kaap|Wildernis, Wes-Kaap]]
Dit is 'n groot duif met 'n lengte van 41&nbsp;cm. Die rooibruin rug, witgespikkelde vlerke en blougrys kruis is kenmerkend. Die kop is grys, en naby kan 'n rooierige, kaal vel rondom die oë gesien word. Die nek is bruin, met wit strepe, en die bene is rooi. Die roep is 'n *doe-doe-doe*. Die geslagte lyk eenders, maar onvolwassenes is bruiner as volwassenes.

## Nes 
Hierdie spesie bou 'n groot stokkiesnes in 'n boom of op die lys van 'n krans of gebou, waarin twee wit eiers gelê word. 

## Gedrag en voeding 
Die vlug is vinnig, met gereelde slae, en by geleentheid 'n skerp flik van die vlerke wat kenmerkend is van duiwe in die algemeen. Die kransduif se kos is groente en hulle versamel in groot getalle waar graan of grondbone beskikbaar is.

## Fotogalery 

Speckled Pigeon, Mowani, Damaraland, Kunene Region, Namibia 5151.jpg|In vlug in Damaraland, Namibië
Columba guinea -St James, Cape Town, Western Cape, South Africa-8, crop.jpg|Kaapse broeipaar met 'n pronkende mannetjie 
Speckled Pigeon, Mowani, Damaraland, Kunene Region, Namibia 5167 (4).jpg|Paring in Damaraland, Namibië
Columba guinea MWNH 0547.JPG|Twee eiers in 'n museumversameling
Speckled Pigeon (Columba guinea) & chick, crop.jpg|Op die nes met 'n kuiken in Kaapstad

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
*  Databasisinskrywing sluit regverdiging in waarom hierdie spesie van die minste kommer is.
* *Birds of The Gambia* deur Barlow, Wacher en Disley,
Thalys

250px250px
**Thalys**

Internasionale gemeenskaplike onderneming

----
**Regsvorm** 
Koöperasie met beperkte verantwoordelikhede volgens Belgiese reg 

----

**Leuse**
*Bienvenue chez nous* ("Welkom by ons")

----

**Hoofkwartier**
 (Brussel)
----

**Stigting**
1995
----

**Aandeelhouers**
62% SNCF28% SNCB10% Deutsche Bahn

Agnès Ogier, CEO
----

**Produk**
Hoëspoedtreindienste
220px|center
----
**Webtuiste**
*www.thalys.com*

**Thalys** [ˈtaːlɪs] is 'n Europese hoëspoedtrein wat op die Franse TGV-tegnologie gebaseer is.

Thalys is nie afkorting nie, maar 'n kunswoord of ligatoom wat deur bemarkingstratege ontwikkel is. Hierdie kunswoord kan in alle taalgebiede, waar Thalys-treine loop, ewe maklik uitgespreek word.
Bakoese Metro

160px
**Bakı Metropoliteni**

**Moltreinstelsel van Bakoe**

----
**Opening**  
6 November 1967

----

**Bedryf deur**
Bakı Metropoliteni

----

**Kaart van die moltreinnetwerk**

----

**Totale lengte**
40,3 kilometer

----

**Stasies**
27

----

**Spoorwydte**
Russiese wydte van 1&nbsp;520 mm

----

**Elektrifisering**
Spanning van 825 volt gelykstroom via derde spoor

Die **Bakoese Metro** (Azerbeidjans: *Bakı Metropoliteni*, Russies: *Бакинский метрополитен имени В. И. Ленина*) is 'n openbare vervoerstelsel in Bakoe, Azerbeidjan. Die moltreinnetwerk is op 6 November 1967 geopen. Dit bestaan uit drie lyne (roetes) wat ondergronds loop en altesaam 40,3 km lank is met 27 stasies. Die spoorwydte is 1 520 mm (Russiese wydte). Elektriese toevoer word deur 'n derde spoor verskaf teen 'n spanning van 825 volt gelykstroom.

## Lyne 
Die metrostelsel bestaan uit die volgende drie lyne:

## Stasies 
Die volgende is 'n lys van die Bakoese moltreinstasies met lynkleur, openingsdatum en oordragopsies. Die moltreinnetwerk het 27 stasies.

Die stasies is vernoem na nabygeleë plekke of strate.

## Tydlyn van stelseluitbreiding 

20,1 km **Lyn 1 - Bakı Soveti - Həzi Aslanov**
----
6,5 km  1967 Bakı Soveti - Nəriman Nərimanov
2,7 km  1970 N. Nərimanov - Ulduz
4,7 km  1972 Ulduz - Neftçilər
1,7 km  1979 Nərimanov - Bakmil
3,0 km  1989 Netfçilər - Əhmədli
1,5 km  2002 Əhmədli - H. Aslanov

14,5 km **Lyn 2 - Dərnəgül - Günəşli**
----
2,3 km  1968 28 mai - Şah İsmayıl Xətayi
2,4 km  1976 28 mai - Nizami Gəncəvi
6,7 km  1985 Nizami - Memar Əcəmi
4,1 km  1995 Memar Əcəmi - Dərnəgül
10,2 km 2005 Xətayi - Günəşli
2,1 km 2008 Memar Əcəmi-Nəsimi
1,3 km 2009 Nəsimi - Azadlıq prospekti
1,5 km 2011 Azadlıq prospekti-Dərnəgül

5,7 km **Lyn 3 - Xocəsən - 8 Noyabr**
----
2,1 km  2016 Memar Əcəmi-2 - Avtovağzal
1,4 km 2021 Memar Əcəmi-8 Noyabr
2,2 km 2022 8 Noyabr-Xocəsən

## Verwysings 
## Eksterne skakels 
* Amptelike webwerf van die Bakoese Metro   
* Urbanrail.net - Urbanrail Baku
Hoeksteen (Barneveld)

Die **Hoeksteen** in die Nederlandse dorp Barneveld is met 2&nbsp;531 sitplekke een van die grootste kerkgeboue in Nederland. Dit behoort aan die Gereformeerde Gemeenten in Nederland, die mees konserwatiewe van al die gereformeerde kerkverbande in Nederland. Die kerkgebou is eers in 2008 ingewy deur 'n diens van ds. J. Roos.

## Konstruksie 
Planne vir die bou van 'n nuwe kerk is eers in 2005 oorweeg. Die konstruksie het in 2007 in aanvang geneem en het 1.5 jaar geduur. Die nuwe kerk met sy 2&nbsp;531 sitplekke is in 2008 ingewy. Die kerk se toring is 37,75 meters hoog.

Lêer:Hoeksteen barneveld 2.JPG|Bouwerk in Mei 2008.
Lêer:Hoeksteen barneveld 4.JPG|Binnekant tydens aanbouing.
Lêer:Hoeksteen barneveld 3.JPG|Die voltooide kerkgebou.
Lêer:Voormalige ggin barneveld.JPG|Die gemeente se vorige kerkgebou.

## Verwysings 
## Eksterne skakels 
*  Kyk in die kerkgebou rond
*  Die kerk op www.reliwiki.nl
Leeuwenhof

duimnael|300px|Leeuwenhof in 1960.
[duimnael|300px|Bernice du Plessis, vrou van administrateur [Otto du Plessis, en hul kinders in die tuin van Leeuwenhof, 1960.]]

**Leeuwenhof**, in Hofstraat in die Tuine-voorstad van Kaapstad, is die ampswoning van die premier van die Wes-Kaap. Dit is op 15 Desember 1966 tot nasionale gedenkwaardigheid verklaar.

Deur wie en wanneer die herehuis gebou is, kan nie presies agterhaal word nie. Totdat dit staatseiendom geword het, het die landgoed 15 eienaars gehad wat almal van die welvarendes in die samelewing was.

Op 22 Oktober 1693 het goewerneur Simon van der Stel die plaas van 12ha teen Tafelberg as leningsplaas aan die sakeman Guillaume Heems toegeken. Na slegs 2½ jaar verkoop hy die plaas aan Heinrich Oldenland, plantkundige, landmeter en die tuinier van die Kompanjiestuin. Toe hy sterf, verkoop die weduwee die eiendom aan fiskaal Joan Blesius. Waarskynlik het hy die eerste huis op die plaas gebou. In 1764 koop Johan Bräsler, afkomstig uit Kopenhagen, die plaas. Vermoedelik het hy tussen 1764 en 1788 die bestaande huis herbou tot die herehuis soos dit vandag daar ongeveer uitsien. Bräsler het grond bygekoop, inheemse bome aangeplant en met vrugte en groente geboer. Vanaf 1799 tot 1836 is kapt. Johannes Zorn die eienaar. Deur die aankoop van aanliggende grond groei die plaas tot 79ha. Zorn is ‘n suksesvolle boer, het tientalle slawe besit en groot wingerde aangeplant. In 1809 word Zorn as landdros aangestel. 

Vanaf 1841 tot 1847 was sir Christoffel Brand, die eerste Speaker van die Kaapkolonie se parlement en vader van pres. J.H. Brand van die Republiek van die Oranje-Vrystaat, eienaar van Leeuwenhof. Daarna is dit tot 1881 in besit van Petrus Johannes Kotzé. Hy was twee maal die burgemeester van Kaapstad en in 1859 lid van die Kaapse parlement. Sy seun John, die later bekende hoofregter van die Zuid-Afrikaansche Republiek en appèlregter van die Unie van Suid-Afrika, is daar gebore. In die Kotzés se tyd het die plaas weens stadsontwikkeling reeds begin verklein. Die fonteine op die plaas is in 1863 deur die munisipaliteit onteien vir die stad se watervoorsieing. In 1881 koop die miljoenêrs Marks en Lewis die plaas. Kort daarna is mynmagnaat Lewis die alleeneienaar en bestaan die plaas maar uit minder as 2ha rondom die herehuis. In die tyd word die huis deeglik opgeknap en verbou en met kunsskatte gemeubileer.

Op 21 Desember 1936 koop die Kaapse Provinsiale Administrasie die huis aan as ampswoning vir die Administrateur van Kaapland. Die KPA het sedertdien weer van die aanliggende grond teruggekoop.

## Verwysings 
## Bibliografie 
*  Botha, Amanda: Die geskiedenis van Leeuwenhof. Lantern, Desember 1969, jaargang 19
*  Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir Die Raad vir Nasionale Gedenkwaardighede, 1972.  
*  *Standard Encyclopaedia of Southern Africa*, deel 6. Kaapstad: Nasou, 1972.
Lys van die staatsgedigte van deelstate in die Verenigde State van Amerika

Dit is 'n lys van die **amptelike staatsgedigte van die state in die Verenigde State van Amerika.** Dié gedigte geld as federale simbole van die betrokke staat in die Verenigde State van Amerika.

## Verwysings 
## Eksterne skakels 
*
Dzūkija

duimnael|Etnografiese geweste in die huidige Republiek van Litaue
**Dzūkija** of **Dainava** is een van die vyf historiese etnografiese geweste in Litaue. Dzūkija, wat in die suide van die land geleë is, behels die distrik Alytus en die grootste deel van die distrik Vilnius, insluitende die Litause hoofstad. Dit is veral 'n kulturele gewes wat volgens die tradisionele leefstyle en dialekte van die plaaslike Litause bevolking (meestal boere in plattelandse gebiede) gedefinieer word, maar nooit as 'n politieke of administratiewe eenheid bestaan het nie. Alytus word - ofskoon dit nie die grootste nedersetting in Dzūkija is nie - tradisioneel as sy hoofstad beskou.

In die Middeleeue is Dzūkija minder sterk deur die magsuitbreiding en aanvalle van die Duitse Orde geraak as die ander vier etnografiese geweste. Die distrik Vilnius, wat in die ooste aan Wit-Rusland grens, word deur 'n groot minderheid inheemse Poolssprekendes bewoon, terwyl daar in die Alytus-distrik, wat aan Pole grens, net baie klein groepe Poolssprekendes aangetref word. In albei distrikte is daar ook minderhede Wit-Russe.
Noorderkerk (Rijssen)

Die **Noorderkerk** in die Nederlandse stad Rijssen is met 1&nbsp;970 sitplekke een van die grootste kerkgeboue in Nederland. Dit behoort aan die Gereformeerde Gemeenten, een van die mees konserwatiewe van al die gereformeerde kerkverbande in Nederland. Die kerkgebou is eers in 1954 ingewy deur 'n diens van ds. P. Honkoop.

## Eksterne skakels 
*  Artikel op www.refdag.nl
*  Die kerkgebou op www.reliwiki.nl
*  Die kerkgebou op Google Streetview
Mbanza-Ngungu

**Mbanza-Ngungu** (voorheen bekend as *Thysville* in Frans en *Thysstad* in Nederlands, vernoem na Albert Thys) is 'n stad in die weste van die Demokratiese Republiek die Kongo. Die stad het 'n bevolking van sowat 100,000.
Gewone tortelduif

Die **gewone tortelduif** (*Streptopelia capicola*), ook bekend as die **Kaapse tortelduif**, is 'n wydverspreide en 'n groot voël in die bosveld, landerye en woude van Suider- en Oos-Afrika. Hulle naam is afkomstig van 'n swart vlek op die rug van hul nekvere. Die res van hul vere is 'n ligte bruin-grys, met donker kleure op hul rug. Hulle het ook wit punte op die einde van hul stertvere.

## Voorkoms 
Mannetjies en wyfies lyk eenders, hoewel die mannetjies effens groter is. Hulle is 25–32&nbsp;cm lank en weeg 92-188 g.

## Habitat 
Hierdie duiwe is gewoonlik alleen of in pare, alhoewel hulle groter swerms om bronne van kos en water vorm, soms met honderde voëls. Hulle is nogal baie lawaaierig in hierdie groepe, nie net vir die verskeidenheid van die roepe wat hulle die hele dag (en dikwels in die nag) maak nie, maar ook omdat hulle vlerke hard klap wanneer hul op die vlug slaan.

Die voëls se gewone roep is 'n eentonige en hoë *kroe* klank, *Koeka-loe* wat hulle 10-30 keer herhaal. Hulle het 'n tweede, kekkelroep wat klink soos 'n gelag. As gevolg van die ongewone geluid van die voëls se roep in die bos word daar gesê dat die roep van die duif in die oggend is: "werk haaarder, werk haaarder", en in die aand sê die roep: *drink laaager, drink laaager*.

Gewone tortelduiwe rus in bome gedurende die nag en soek vir kos op die grond. Hulle drink hoofsaaklik in die oggend. Hulle voed hoofsaaklik op saad, maar hulle vreet ook insekte per geleentheid, veral vlieënde miere. Wanneer hulle op die grond loop, knik hul koppe met elke klein stappie.

## Voortplanting 
Hierdie duiwe broei te alle tye van die jaar, wat swak neste van takkies en worteltjies in die mikke van bome maak. Hulle lê gewoonlik twee roomwit eiers per paar, wat vir 15 dae inkubeer. Die mannetjies sit gedurende die dag op die eiers, en die wyfies in die nag. Die kuikens is gereed om die nes te verlaat na 14 dae, en die volwassenes is 'n week later weer gereed om te teel. Die mannetjie sal voortgaan om die jong voëls te voer na die volgende eiers gelê is.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
*  Databasis se inskrywing verskaf 'n motivering hoekom hierdie spesie van lae bekommernis is.
* Storie geneem van Godfrey, 'n gids by 'n kamp in die Pafuri-gebied. Hierdie storie is herhaal deur vele veldwagters en gidse in die area.
Witblits en peach brandy

**Witblits en Peach Brandy** is 'n Afrikaanse rolprent wat in 1978 vrygestel is. Die vervaardiger is Martin Linder en die regisseur Dirk de Villiers.

## Genre 
Die rolprent is 'n komiese drama. Dit het geen ouderdomsperk nie en is geskik vir die hele gesin.

## Hoofrolspelers 
* Don Leonard as Oom Koos.
* Rina Nienaber as Sopie.
* Bob Courtney
* Tobie Cronjé
en andere.

## Storielyn 
Die storie speel in die Laeveld af en gaan oor die onwettige stook en bemarking van die heilige voggies, alombekend as *Withond*. 'n Drankoorlog breek tussen twee knorrige ou mans uit - dis 'n Boer teen 'n Engelsman. 

Oom Koos en sy dogter, Sopie, maak 'n goeie wins uit die verkoop van hul witblits wat hulle in groot geheim in die vallei stook en aan die plaaslike hoteleienaar verkoop. Maar op 'n dag weier Solly om hul voorraad te koop. Hy het 'n nuwe verskaffer, en hierdie *peach brandy* is net so lekker as Oom Koos se witblits – net goedkoper. Oom Koos is onthuts en dit ontaard in 'n drinkkompetisie om te sien wie se voggies die beste is. 

Baie gou is Oom Koos en die Kolonel aanmekaar, en moet Sopie en Peter, die Kolonel se seun, net keer voor hul pa's mekaar opfoeter en die plaaslike polisiesersant snuf in die neus kry.

## Sien ook 
* Lys van Afrikaanse rolprente
Geelbekbosduif

Die **Geelbekbosduif** (*Columba arquatrix*) is 'n duif wat 'n inwonende broeiende voël in 'n groot deel van oostelike en suidelike Afrika van Ethiopië tot die Kaap is. Daar is ook populasies in Wes-Angola, die suidweste van Saoedi-Arabië en die noorde van Jemen. Dit kom plaaslik algemeen voor, maar daar is aansienlike gapings in die verspreiding daarvan as gevolg van sy habitat.

## Beskrywing 
Die volwasse manlike Geelbekbosduif is 'n groot duif, 37–42&nbsp;cm in lengte. Die rug en vlerke is maroen, met die skouers swaar gespikkel met wit kolletjies. Die onderkant is maroen met swaar wit kolle, en die kop, met geel kolle om die oog en 'n geel snawel, is grys. Die nek vere, wat gebruik word in vertoning, is maroen-en-wit gestreep, die ondervlerk en onderstert donker grys, en die voete is geel.

Die wyfie is baie soortgelyk, maar 'n bietjie dowwer. Jong voëls het die maroen en grys vervang met donker bruin, die kaal dele is 'n dowwe groen-geel, en die vlerk vere het ligte rande. In vlug lyk die duif baie donker. Die vlug is vinnig, met gereelde slae, en 'n skerp flik van die vlerke by geleentheid wat kenmerkend is van duiwe in die algemeen. Die oproep is 'n groot *koe koe*.

## Habitat 
Dit is 'n spesie wat hou van die koel, klam bos afdakke bo 1400 m, alhoewel dit plaaslik voorkom tot so laag as 700 m. Dit bly in berg fynbos, tweede groei en bosse, en voer op landbougrond wanneer dit nie verjaag word nie.

## Gedrag 
### Voortplanting 
Die Geelbekbosduif bou 'n groot stok nes tot 15 m hoog in 'n boom en lê een (selde twee) wit eiers. Die eiers inkubeer vir 17-20 dae tot uitbroei, en die kuikens verlaat die nes na nog 20 dae.

Die mannetjie het 'n vertoning wat bestaan ​​uit diep boë, en 'n vertoningsvlug wat bestaan ​​uit 'n klim, vlerkklappe, en stadige gly na benede.

### Voeding 
Die Geelbekbosduif voed op vrugte en bessies, veral in die blaredak opgetel, maar dit sal ook vir gevalle vrugte neerdaal en sommige insekte en ruspes eet. In die suide van die verspreidingsgebied, het dit 'n voorliefde vir die vrug van 'n hoogs indringende plant, die luisboom (*Solanum mauritianum*). Voëls sal aansienlike afstande vlieg uit hul slaapplekke na voedingsplekke en jong of nie-broeiende voëls sal swerms vorm.

## Fotogalery 

Image:African Olive Pigeon RWD4.jpg|'n Geelbekbosduif in San Diego se dieretuin
Image:Columba arquatrix, by kleilek, k, Pretoria.jpg|Geelbekbosduif by 'n kleilek, in  Lynnwood Glen, Pretoria
Image:Columba arquatrix, op nes, Pretoria.jpg|Op sy nes in Pretoria

## Verwysings 
* Gibbs, Barnes and Cox, *Pigeons and Doves* (Pica Press 2001) 
* Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Suid-Afrikaanse Skermsportfederasie

Die **Suid-Afrikaanse Skermsportfederasie** (Engels: *Fencing Federation of South Africa* of *FFSA*) is die beheerliggaam vir skermsport in Suid-Afrika. Die FFSA is in 1949 gestig. Daar is tans ses provinsies wat aan FFSA geaffilieer is. FFSA reguleer skermsport vir kadet-, junior-, senior- en veteraan-skermsport in die land.

## Raadslede 
duimnael|links|Twee opponente wat teen mekaar skerm.
Die raadslede vir 2011:
# Jaan Fredrisan (president)
# Quintin Ruud (visepresident)
# Pieter Woblimaan (tesourier)

## Eksterne skakels 
*  Amptelike webwerf
Don Leonard

**Don Leonard** (1925 - 27 Junie 2002) was 'n Suid-Afrikaanse evangelis en akteur wat vanaf 1965 tot 1979 in rolprente gespeel het. Hy is op die ouderdom van 77 by sy huis in Randburg oorlede.

## Filmografie 
## Verwysings 
## Verdere leeswerk 
* Tomaselli, Keyan (1989). *The Cinema of Apartheid&nbsp;— Race and Class in South African Film*. Routledge (Londen, Engeland; New York Stad, New York). .

## Eksterne skakels 
*
Tamil Nadu

**Tamil Nadu** (Tamil: தமிழ் நாடு, *Tamil Nāṭu*, [t̪ɐmɨɻ na ː ɽɯ], ), tot in 1969 **Madras**, is een van die 28 deelstate van Indië. Die hoofstad en grootste stad is Chennai (met 'n bevolking van 6&nbsp;500&nbsp;000 in 2010). Van die ander groot stede is Coimbatore, Madurai en Tiruchirappalli. Volgens die 2011-sensus het Tamil Nadu 'n bevolking van 72&nbsp;147&nbsp;030 gehad en is dus die sesde mees bevolkte deelstaat in die land.

Tamil Nadu lê in die suidelike deel van die Indiese subkontinent en word begrens deur die uniegebied Puducherry, die deelstate Kerala, Karnataka en Andhra Pradesh. Dit is gebind deur die Oos-Ghats in die noorde, die Oos-Ghats, die Nilgiri, die Anamalai Hills, en Palakkad in die weste deur die Golf van Bengale in die ooste, die Golf van Mannar, die Lonen Strait in die suidooste en deur die Indiese Oseaan in die suide.

Tamil Nadu is die elfde grootste deelstaat in Indië en die sewende mees bevolkte deelstaat. Die vierde grootste bydraer (2010) aan Indië se Bruto binnelandse produk en lê tiende in Menslike-ontwikkelingsindeks vanaf 2006. Tamil Nadu is ook die mees verstedelike deelstaat in Indië. Die deelstaat het die hoogste aantal (10,56%) sake-ondernemings en staan tweede in die totale indiensneming (9,97%) in Indië, in vergelyking met die bevolkingaandeel van ongeveer 6%.

Die streek is die tuiste van die Tamil-bevolking sedert ten minste 500 v.C. Die amptelike taal Tamil word gebruik in inskripsies en letterkunde al vir meer as 2000 jaar. Tamil Nadu is die tuiste van baie natuurlike hulpbronne, Hindoetempels van Drawidiese argitektuur, heuweldryf, strandtoevlugte, multi-religieuse bedevaartsoorde en agt Unesco-wêrelderfenisgebiede.

## Verwysings 
## Eksterne skakels 
*   Amptelike webwerf
*